
Ymateb ysgrifenedig - Cynnig ar gyfer prosiect cymunedol ysgol (4000 gair). 

Mae’n hanfodol i ysgolion gweithio â’r gymuned leol i sicrhau addysg effeithiol i ddisgyblion. Gwelwn fod llawer o ysgolion yn cynnal prosiectau partneriaeth â rhannau gwahanol o’r gymuned i gynnig sgiliau newydd i blant datblygu. Pwysleisia Llywodraeth Cymru fod ysgolion yn rhan allweddol o’r gymuned, felly mae pwysigrwydd i fuddio o’r elfennau sydd ar gynnig. Dywed fod partneriaethau â’r gymuned yn buddio’r ysgol, plant a’u theuluoedd, (Llywodraeth Cymru, 2022,a). Awgryma Huw Griffiths fod cynefin yn golygu’r lle mae person yn teimlo fel eu bod yn perthyn, (Griffiths, 2024). Golyga hyn fod pwysigrwydd enfawr i ysgolion gweithio â’r gymuned i sicrhau fod plant yn chwarae rôl yn eu cynefin nhw.

Seilia’r prosiect cymunedol hon ar fy ysgol PAP 1. Roedd yr ysgol yn ysgol drefol yn ardal Abertawe. Wrth gyfeirio at y Census (2021), dim ond 11.2% o’r boblogaeth Abertawe oedd yn siaradwyr Cymraeg, (Office for National Statistics, 2023). Awgryma hyn fod y nifer o blant sy’n dod o gartrefi Gymraeg yn isel iawn. Wrth gyfeirio at adroddiad Estyn yr ysgol, dim ond 10% o’r disgyblion oedd yn dod o gartrefi Gymraeg, (Estyn, 2018). Yng Nghymru, mae tua thri chwarter o ddisgyblion yn dod o gartrefi â o leiaf un rhiant sydd â rhai sgiliau Cymraeg, (Llywodraeth Cymru, 2022,b). Mae ardal yr ysgol yn effeithio’r canran o gartrefi Gymraeg. Er enghraifft, yng Ngogledd Cymru, mae 50-59% o bobl yn siarad Cymraeg. I gymharu, canran De Orllewin Cymru, sef yr ardal o fy ysgol PAP 1, yw 0-19%, (Llywodraeth Cymru, 2022,b).

Yn amlwg wrth gyfeirio at yr ysgol PAP 1, dilynir canllawiau BERA. Mae pwysigrwydd i gadw’r ysgol yn anhysbys i ddiogelu’r ysgol a’i ddisgyblion, (BERA, 2024). Ffocws y prosiect cymunedol yw cynnal broeuau coffi i annog rhieni i siarad Cymraeg. Bydd croeso i bawb fynychu, os mae’r rhiant yn rhugl yn yr iaith Cymraeg, neu ddim yn siarad unrhyw Gymraeg o gwbl. Bwriad y prosiect yw i ddisgyblion yr ysgol i ddysgu’r iaith Cymraeg i’r rhieni sy’n mynychu. Bydd hyn yn cael effaith positif ar sgiliau llythrennedd y disgyblion hefyd. Dewisais y prosiect hwn oherwydd mae’n amlwg fod niferoedd bach yr ysgol yn siarad Cymraeg yn eu cartref, felly rwy’n gobeithio bydd y prosiect yn annog rhieni i ymarfer a defnyddio’r iaith â’u phlant.

Dewisir y prosiect hwn oherwydd mae pwyslais i annog pobl yng Nghymru i ddefnyddio’u hiaith. Seilir y prosiect ar gynllun ‘Cymraeg 2050’ gan Lywodraeth Cymru. Bwriad y cynllun hwn yw cael un filiwn siaradwyr Cymraeg yng Nghymru erbyn y flwyddyn 2050. Wrth edrych ar yr ystadegau o siaradwyr Cymraeg yng Nghymru yn 2011, roedd sir Abertawe yn y band isaf, gyda 10% neu is o’r boblogaeth yn siarad Cymraeg, (Llywodraeth Cymru, 2017). Mae’r ystadegau hyn yn amlwg wedi dyddio, felly dydyn nhw ddim yn hollol ddibynadwy. Roedd y canran yn dangos sawl person roedd gallu siarad Cymraeg yn y sir, ond dydy hyn ddim yn meddwl defnyddiodd pawb yr iaith yn ddyddiol. Dywed y ddogfen ‘Cymraeg 2050’ taw bwriad y cynllun yw cael y canran o siaradwyr Cymraeg o 10%, yn 2013-15, i 20% erbyn 2050. Golyga’r canran hyn fod y bobl yn defnyddio’r iaith bob dydd, (Llywodraeth Cymru, 2017).

I feirniadu’r cynllun hon, dywed Senedd Cymru (2023) fod risg ni fydd Cymru yn cyflawni at eu targed o ganlyniad i ddiffyg athrawon Cymraeg. Mae hefyd diffyg hyfforddiant am athrawon sy’n addysgu yn ysgolion Saesneg, (Senedd Cymru, 2023). Golyga hyn os dydyn ddim yn hyfforddi athrawon i weithio ar eu sgiliau Cymraeg, dydyn ddim mynd i estyn un filiwn siaradwyr Cymraeg erbyn 2050. Dywed Deleth Jewell, cadeirydd y senedd, fod y nifer o siaradwyr Cymraeg ddim yn cynyddu. Noda fod angen i wneud newidiadau i’r cynllun, er enghraifft annog mwy o athrawon i ddysgu’r iaith. Rho hyn y cyfle i blant fuddio o’r cyfleoedd gorau sy’n ymwneud â’r iaith, (Senedd Cymru, 2023).

Mae pwyslais cryf o fewn y prosiect hwn i weithio â’r gymuned. Wrth edrych ar theori systemau ecolegol Bronfenbrenner mae teulu ac ysgol y disgybl yn eu system feicro. Edrychodd Bronfenbrenner ar yr effaith cafodd y systemau ar ddatblygiad plentyn. Noda fod unrhyw newidiad o fewn un system gallu effeithio’r systemau eraill. Mae’n bwysig ystyried pob amgylchedd mae plentyn yn rhan o i asesu’u datblygiad. Mae’n bwysig i hefyd ystyried pwysigrwydd y system feso. Dyma’r cysylltiad rhwng yr ysgol a’r rhieni, (Ryan, 2001). Wrth gynnal y prosiect hwn, bydd y rhieni yn creu cysylltiadau â’r ysgol ac athrawon, sy’n cael effaith positif ar addysg plant.

Beirniadaeth o theori Bronfenbrenner yw bod y theori yn dangos gormod o ffocws ar elfennau gwybyddol a fiolegol datblygiad person, ac yn anwybyddu’r elfen emosiynol sy’n ymwneud â datblygiad cymdeithasol, (Brown, 2021). Mae’n bwysig ystyried y ffaith fod sefyllfa deuluol bob plentyn ddim yn yr un peth. Gall hyn cael cysylltiad i’r elfen emosiynol o ddatblygiad plentyn. Edrycha Johannisson (1987) ar y rhwydweithiau cymdeithasol rhwng pobl. Dywed fod y cysylltiadau rhwng unigolion yn dangos buddion cymdeithasol. Wrth ystyried theori Bronfenbrenner, mae’n amlwg fod y bobl yn eich systemau chi yn cael dylanwad enfawr ar eich bywyd a’r ffordd rydych yn rhyngweithio, (Christensen, 2016). I gysylltu â’r prosiect, wrth i rieni dysgu neu ddatblygu’u hiaith Cymraeg, fydd hyn yn dylanwadu disgyblion yr ysgol i ddefnyddio’r iaith yn gyson.

Wrth gynnal boreau coffi i ddatblygu Cymraeg rhieni, bydd iaith y disgyblion hefyd yn datblygu. Dyma enghraifft o ddatblygiad gwybyddol. Edrycha Piaget ar y cysylltiad rhwng datblygiad gwybyddol ac iaith plant. Pwysleisia Piaget taw’r cyfnod mwyaf pwysig i ffocysu ar ddatblygiad gwybyddol plentyn yw'r dechreuad o’u glasoed, (Felix, 1981). Golyga hyn fod disgyblion blwyddyn pump a chwech yn yr oedran allweddol i ddangos ffocws ar eu sgiliau llythrennedd. I feirniadu safbwynt Piaget, mae llawer o bwyslais fod y cyfnod sylfaen yn gyfnod allweddol yn ddatblygiad gwybyddol plentyn. Gwelwn fod nifer o fathau gallwch gyfathrebu â phlentyn ifanc sy’n cefnogi’u datblygiad iaith a gwybyddol, (Whitehead, 2009). Dyma’r cyfnod o fywyd plentyn ble maen nhw’n dysgu sgiliau sylfaenol bywyd, ond yn amlwg mae tystiolaeth, fel dangosa theori Piaget, fod plant yn parhau i ddatblygu’u sgiliau trwy gydol eu bywyd. Wrth edrych ar ganllawiau Cwricwlwm i Gymru, gwelwn fod angen i ddisgyblion sy’n derbyn eu haddysg trwy gyfrwng y Gymraeg datblygu’u sgiliau treiglo, (Cwricwlwm i Gymru, 2014). Yn amlwg, mae datblygiadau wedi cael eu gwneud ers 2014 i’r cwricwlwm, ond mae dal pwyslais i blant datblygu’u sgiliau Cymraeg yn y blynyddoedd olaf o ysgol gynradd. Wrth i ddisgyblion blwyddyn pump a chwech addysgu’u rhieni'r iaith Cymraeg, bydd eu hyder nhw â’r iaith yn datblygu’n bellach. Dyma enghraifft dda o ddysgwyr yn arwain dysgu, sef safon broffesiynol, (Llywodraeth Cymru, d.d,c).

Theori arall i ystyried yw theori gymdeithasol a diwylliannol Vygotsky. Mae cysylltiad rhwng theori Vygotsky a Montessori wrth ystyried amgylchedd y plentyn wrth addysgu. Dywed Vygotsky fod y dosbarth yn rhan o amgylchedd cymdeithasol plentyn, (Demirbaga, 2018). Pwysleisia hyn y pwysigrwydd o sicrhau amgylchedd diogel i blant, oherwydd dyma’r unig gyfle cymdeithasu gall rhai plant cael. Dydych ddim yn gallu bod yn sicr o’r ymglymiad mae rhieni rhai disgyblion yn cael yn eu bywyd academaidd. Bydd y prosiect hwn yn annog rhieni i gymryd rhan mewn addysg eu plant. Wrth ystyried theori ymglymiad rhieni Epstein (1991), gwelwn fod chwe fath o ymglymiad gall rhieni ymgysylltu â. Math allweddol yw partneriaeth mewn ysgolion, (Organizing Engagement, 2019). Dyma ran allweddol o’r prosiect hon. Noda fod cysylltiad positif rhwng cynnwys yr ysgol, teulu a’r gymuned mewn cyfleoedd sy’n gwobrwyo plant. Pwysleisia Epstein (1991) wrth i rieni ymgysylltu â’r ysgol, rho hyn cyfle i blant adeiladu ar eu sgiliau a datblygu teimlad o lwyddiant. Mae pwyslais fod cydweithio â’r gymuned yn cryfhau rhaglenni ysgolion, arferion teuluol a datblygiadau plant, (Organizing Engagement, 2019). Cefnoga hyn moesau’r prosiect, oherwydd mae’n amlwg fod tystiolaeth fod gweithio â chymuned yr ysgol yn fuddiol iawn i addysg plentyn. I feirniadu, gallwch bwysleisio fod gormod o ymgysylltiad rhieni gallu effeithio’r cyfle i blant cymryd rheolaeth o sylw, ymddygiad ac emosiynau’u hunain, (Stanford University, 2021).

Mae’n bwysig nodi’r gwahaniaeth rhwng ymgysylltiad a chyfranogiad rhieni ym mywyd academaidd eu phlant. Mae ymgysylltu â’r ysgol yn golygu cysylltiad mwy ffurfiol, er enghraifft noson rhieni. I gymharu mae cyfranogiad gan rhieni yn golygu fod rhiant yn cymryd rhan mewn digwyddiadau ysgol, (Goodall a Montgomery, 2014). Bydd y brosiect hon yn sicrhau cyfranogiad ym mywyd ysgol eu phlant. Edrychodd Grolnick (1991) ar yr effaith o ganfyddiad o blentyn ar ymgysylltiad eu rhiant â’r ysgol. Awgrymodd fod cysylltiadau rhwng ymgysylltiad rhieni a gyrhaeddiad plentyn, (Grolnick a Slowiaczek, 1994). Yn y brosiect hon, bydd disgyblion yr ysgol hefyd yn datblygu’u sgiliau Cymraeg, felly bydd hyn yn cynnyddu cyrhaeddiad y blentyn. Beirniadaeth darganfyddodd Grolnick (1991) yn eu ymchwil oedd fod rhai mamau yn ymateb i gyrhaeddiad eu phlentyn gan ymgysylltu eu hyn fwy, (Grolnick a Slowiaczek, 1994). Gall hyn cael effaith negyddol ar y ffordd mae ysgolion yn gweithio. 

Nod y prosiect hwn yw hybu’r iaith Cymraeg, ac i annog plant a’u rhieni i ddefnyddio’u gallu i'w llawn botensial. Wrth ystyried y cynllun ‘Cymraeg 2050’, nod y llywodraeth yw cynyddu’r nifer o siaradwyr Cymraeg, cynyddu’r defnydd o’r iaith ac i greu amodau ffafriol, (Llywodraeth Cymru, 2023,a). Mae cysylltiad i nodau’r prosiect i fan hyn. Wrth gyfeirio at adroddiad Estyn yr ysgol, dim ond 10% o ddisgyblion daeth o gartrefi Cymraeg, (Estyn, 2018). Awgryma hyn fod nifer fawr o rieni’r ysgol angen naill a’i dysgu’r iaith, neu ddatblygu’u sgiliau. Mewn rhai achosion, mae rhiant gallu siarad Cymraeg, ond dewison nhw i siarad Saesneg yn y tŷ. Bwriad y prosiect hwn yw annog rhieni i ddefnyddio’r iaith yn eu cartref. Yn 2022, casglodd Llywodraeth Cymru data ar y defnydd o’r iaith Cymraeg yng Nghymru. Darganfyddodd yr ymchwil fod 1.5% o’r boblogaeth, sef 44,900 pobl, gallu siarad yr iaith, ond yn dewis i byth eu defnyddio, (Llywodraeth Cymru, 2023,b). Awgryma’r ystadegyn hon fod pwysigrwydd mawr i annog rhieni sydd gallu siarad Cymraeg yr un faint â’r rhieni sydd angen dysgu’r iaith. 

Effaith effeithiol bydd y prosiect hwn yn cael ar addysg plant yw’r cymorth gall rhieni cynnig i’w blant. Mae pwyslais fod y gallu i siarad Cymraeg cyn dechrau ysgol yn rhoi mantais ar eich gwaith, (Powys County Council, d.d.). Yn amlwg, mae angen i rieni defnyddio’r iaith yn gyson i blentyn dysgu’r iaith yn barod i ddechrau’r ysgol, ond golyga hyn ni fydd angen dysgu’r iaith yn ogystal â gweddill y sgiliau mae plant yn dysgu a datblygu yn yr ysgol. Wrth i blant mynychu ysgol Cymraeg, bydd eu gwaith cartref a darllen trwy gyfrwng y Gymraeg. Awgryma Saracho a Spodek (2010) fod darllen yn uchel i'ch plant yn sicrhau fod plant yn ymgysylltu â chyfathrebiad cymdeithasol. Buddia hyn sgiliau darllen a gwybyddol plant, (Megra a Ledger, 2018). Bydd rhan fwyaf o ddarllen plant o ysgolion Cymraeg trwy gyfrwng y Gymraeg, yn enwedig yn y cyfnod sylfaen, felly os dyw eich rhieni ddim gallu siarad neu ddarllen Cymraeg, dydyn nhw ddim gallu rhoi'r cymorth perthnasol. Mae helpu plentyn â’u waith cartref yn sicrhau eich bod yn dangos diddordeb yn eu gwaith academaidd a’r ffordd rydyn nhw’n datblygu, (Parentkind, d.d.). 

I weithredu’r prosiect hon, bydd hysbyseb yn cael eu nodi yn y cylchlythyr i gynnig y cyfle i bawb. Bydd hyn yn sicrhau fod pawb yn cael eu cynnwys, sy’n nod pwysig iawn yn y prosiect. Disgyblion blwyddyn pump a chwech bydd yn cymryd rhan yn y prosiect, ond gall rhieni unrhyw ddisgybl yn yr ysgol cymryd rhan. Pwysleisia Goodall a Montgomery (2014) fod llawer o rieni o leiafrifoedd ethnig yn gweld hi’n anodd ymgysylltu â’r ysgol. Mae hyn hefyd yn berthnasol i rieni sy’n wynebu heriau economaidd. Ond mae’n bwysig nodi dydy hyn ddim yn meddwl fod y rhieni yma ddim â diddordeb yn addysg eu plant, (Goodall a Montgomery, 2014). I rieni sy’n wynebu heriau economaidd, mae’r prosiect hon ddim â chost i rieni. Bydd diodydd a chacennau yn cael eu gwerthi i godi arian i’r ysgol, ond does dim rhaid i rieni prynu unrhwybeth i fynychu’r sesiynau. Prif nod y sesiynau yw hybu’r iaith Cymraeg, dim i godi arian i’r ysgol. Deddf i ystyried i sicrhau fod pawb yn cael eu cynnwys yn y prosiect hwn yw’r Ddeddf Cydraddoldeb 2010. Sicrha’r ddeddf hon fod pobl yn ymwybodol o wahaniaethu, a’r ffordd i’u hatal, (Government Equalities Office, 2011).

Wrth gynnal prosiect o fewn ysgol, mae rhaid ystyried sefyllfa staff a chyllideb yr ysgol. Yn amlwg, ni fyddai i’n cael mynediad i’r wybodaeth yma, ond bydd y prosiect hwn yn rhad a ddim angen llawer o staff. Y prif aelodau o staff fydd yn cymryd rhan yw athrawon blwyddyn pump a chwech, oherwydd dyma’r disgyblion bydd yn addysgu’u rhieni. Ni fydd yr athrawon hyn gorfod cymryd unrhyw amser eu hun i gynnal y prosiect oherwydd byddai’n cymryd lle yn ystod un wers yr wythnos. Wrth gynnal y prosiect hwn yn wythnosol, bydd y rhieni gallu cael cysondeb o ddysgu iaith. Mae pwyslais fod sesiynau bach pob dydd yn fwyaf buddiol i ddysgu iaith newydd, felly bydd adnoddau ychwanegol yn cael eu dosbarthu i rieni ymarfer yn ystod amser eu hun, (The Yale Ledger, d.d). Wrth ystyried cyllid am y prosiect, ni fydd angen cyflogi unrhyw staff ychwanegol, felly mae hyn yn fantais enfawr. Bydd y CRACh yn cymryd cyfrifoldeb o greu adnoddau ychwanegol, gan gael cymorth o athrawon yr ysgol. Wrth i’r CRACh gwerthu diodydd a chacennau, bydd hyn yn talu’r gost o’r adnoddau. Mae hefyd opsiwn i ysgolion cymryd grant i gefnogi’u prosiectau, er enghraifft cyllid am brosiectau amgylcheddol a chymdeithasol. Gall ysgolion cymryd grant lan i £5,000 am brosiectau sy’n fuddiol i’r ardal leol, (Grants Online, 2024). Yn 2023, cynigwyd Llywodraeth Cymru grantiau i grwpiau cymunedol sefydlu prosiectau newydd o fewn y gymuned, (Llywodraeth Cymru, 2023,c). Gall ysgolion holi am y grant hon i roi cymorth cyllid i sicrhau fod plant yn derbyn y cyfle o brosiect cymunedol.

Prif nod y prosiect hwn yw cyfuno’r gymuned a’r ysgol trwy hyrwyddo’r iaith Cymraeg. I gyfeirio nôl at theori Bronfenbrenner, mae’r gymuned yn rhan o’r system feicro. Wrth i’r perthnasau o fewn y system feicro cyfathrebu, effeithia hyn y system feso. Gall ymyriadau â rhieni cryfhau sawl ffactor o fewn y teulu, (Antony, 2022). Dyma amcan pwysig o’r prosiect. Wrth i rieni cydweithio â’r plant ac ysgol, bydd cyfle iddyn nhw ddatblygu sgiliau a pherthnasau. Mae hyn yn cysylltu â’r effaith rydych eisiau cyflawni erbyn diwedd y sesiynau. Mae hefyd cysylltiad i’r pedwar diben o’r Cwricwlwm i Gymru o fewn y prosiect. Bydd y plant yn gweithio ar ddatblygu eu sgiliau i fod yn ddysgwyr uchelgeisiol a galluog, ac yn ddinasyddion egwyddorol a gwybodus, (Llywodraeth Cymru, d.d,c). Noda’r Llywodraeth Cymru fod llais y disgybl yn hollbwysig wrth gynllunio’r cwricwlwm i gynnwys y pedwar diben, (Llywodraeth Cymru, 2020,b). Nod pwysig yn y prosiect hwn oedd cynnwys y disgyblion, felly bydd amcanion Llywodraeth Cymru yn cael eu cyflawni.

Mae mesur effaith eich prosiect cymunedol yn hollbwysig i sicrhau fod eich nodau ac amcanion wedi cael eu cyflawni. Wrth asesu’r cynnydd bydd y plant a rhieni yn cyflawni, uwcholeua hyn unrhyw newidiadau fydd angen gwneud, (Jones, 2023). Un ffordd bydd yr effaith yn cael eu mesur yw dosbarthu holiaduron i’r rhieni a phlant. Bydd dau holiadur gwahanol yn penodi ar farnau nhw o effeithlonrwydd y prosiect. Mae holiaduron yn ddull amryddawn i gasglu data oherwydd mae’n ffordd syml a chloi, (Pershing, Stolovitch a Keeps, 2006). Mae holiaduron hefyd yn sicrhau rydych yn dilyn canllawiau anhysbysrwydd BERA. Gall rhai ymatebion beirniadu elfennau o’r prosiect, felly mae hyn yn sicrhau diogelwch y rhiant neu blentyn, (BERA, 2024). Bydd y cwestiynau yn amrywio o gwestiynau caeedig i gwestiynau agored. Caniatâ hyn i bawb cael cyfle i rannu’u barn. Bydd yr holiadur yn cael eu dosbarthu ar ôl un mis o’r sesiynau, i sicrhau fod unrhyw newidiadau yn cael eu delio ag i symud ymlaen. I werthuso effeithlonrwydd holiaduron, beirniada Schwartz (1999) y dull gan ddweud eu bod yn anodd deall y pwrpas cywir o’r cwestiynau, (Einola a Alvesson, 2020). Mae hyn yn gwneud y data’n annibynadwy. I sicrhau rydych yn casglu gwybodaeth ddilys, gallwch drafod barnau'r rhieni a phlant gyda nhw yn wyneb i wyneb hefyd.

Ffordd arall i fesur effaith y prosiect yw monitro agweddau’r plant tuag at yr iaith Cymraeg. Mae hyn hefyd yn berthnasol i agweddau’r rhieni. Yn bresennol, dim ond 10% o ddisgyblion yr ysgol daeth o gartrefi Gymraeg, (Estyn, 2018). Wrth ystyried y rhieni sy’n cael sgiliau Cymraeg weddol, bydd eu sgiliau nhw’n cael eu datblygu, felly canlyniadau hyn mewn cynnydd yn y nifer o gartrefi Cymraeg. Wrth i’r plant addysgu’r oedolion, bydd eu sgiliau Cymraeg nhw’n datblygu’n naturiol. Wrth i blant gweld enghraifft o fodelu trwy eu rhieni’n siarad Cymraeg, bydd y plant yn dechrau defnyddio’r iaith yn fwy cyson. Dyma enghraifft o astudiaeth achos arfer da. Amcan Llywodraeth Cymru yw sicrhau fod mynediad â phob plentyn i gwricwlwm cytbwys fydd yn cynnig cymorth, (Estyn, 2020). Dull effeithiol i ddefnyddio i asesu datblygiadau plant yw cwestiynu. Mae’r fframwaith Tacsonomeg Bloom yn gynllun addas i athrawon defnyddio. Bwriad y fframwaith yw rhannu’r mathau o gwestiynau i chwe chategori gwahanol. Wrth i ddealltwriaeth plentyn datblygu, gallwch symud lefelau’r cwestiynau lan y pyramid, (Forehand, 2011). Wrth i athrawon cwestiynu’r plant trwy gyfrwng y Gymraeg, rho hyn y cyfle iddyn nhw asesu lefel eu hiaith.

Mae taith dysgu plentyn yn hollbwysig i fonitro, felly gallwch gymryd mantais o edrych ar ganlyniadau eu gwaith i asesu’u sgiliau llythrennedd Cymraeg. Mae tracio cynnydd plentyn yn sicrhau dealltwriaeth o daith academaidd dysgwyr mewn ffyrddiau wahanol dros amser, (Llywodraeth Cymru, 2020,a). Ffordd i asesu cynnydd yw edrych ar ansawdd gwaith y plant yn eu llyfrau. Os mae cynnydd amlwg yn sgiliau llythrennedd Cymraeg y plant ar ôl fynychu’r sesiynau, mae’n amlwg fod y sesiynau yn fuddiol. Gall athrawon hefyd asesu os mae’r plant yn defnyddio’r iaith fwy o amgylch yr ysgol. Rydych allu mesur effaith y prosiect gan edrych ar y niferoedd sy’n mynychu’r sesiynau, (Senedd Cymru, 2006). Os does dim llawer o rieni yn mynychu, efallai byddai’n werth gwneud newidiadau i’r cynllun. Mae’n bwysig nodi fod hi’n anodd tracio ymgysylltiad y rhieni wrth edrych ar y data presenoldeb. Hyd yn oed efallai byddai unigolyn yn bresennol, dydych ddim gallu dweud eu bod yn ymgysylltu yn bendant. Gallwch gymryd y wybodaeth o’r holiaduron i gefnogi hyn, wrth ofyn cwestiynau agored am farn y cyfranogwyr.

Wrth gynnal prosiect cymunedol, mae’n hanfodol creu dadansoddiad SWOT. Fel gwelir yn yr atodiad, mae nifer o gryfderau a gwendidau i’r prosiect. Effeithia sawl ffactor effeithlonrwydd y prosiect. Bwriad defnyddio dadansoddiad SWOT yw helpu cynllunio a chreu penderfyniadau yn seiliedig ar eich prosiect, (Tuncay, 2015). I ddechrau â chryfder, mae ymrwymiad disgyblion yn hollbwysig. Seilia’r cryfderau ar ffactorau mewnol o fewn yr ysgol, felly edrycha ar y disgyblion ac adnoddau'r ysgol. Mae nifer o gryfderau o ddisgyblion yn ymgysylltu â’r gymuned. Mae’r perthynas rhwng gwybodaeth academaidd a phrofiadau ymarferol yn allweddol i sicrhau datblygiadau effeithiol ym mhlant. Mae hefyd tystiolaeth fod dysgu tu allan i’r dosbarth gallu elwa disgyblion penodol, (Knight-McKenna, Felten a Darby, 2018). Dydy pob disgybl ddim yn dysgu yn yr un ffordd, felly wrth gynnig amryw o amgylcheddau dysgu, rho hyn y cyfle i ddisgyblion darganfod y ffordd rydyn nhw’n dysgu’r gorau.

Mae’n bwysig hefyd ystyried gwendidau mewnol y prosiect. Ffactor enfawr i’r prosiect yw bod rhaid i ddisgyblion blwyddyn pump a chwech colli gwers unwaith yr wythnos. Wrth ystyried plant sy’n colli nifer o wersi o ganlyniad i golli ysgol neu faterion eraill o fewn yr ysgol, gallwch ddadlau eu bod nhw methu fforddi golli gwersi ychwanegol. Gwelwn nifer o wendidau o blant yn colli ysgol yn gynnar yn eu bywyd addysg. Canlyniadau hyn mewn plant yn colli’r cyfle i ymgysylltu â’u chyfoedion a’i datblygiadau sy’n efelychu’u haddysg, (Dräger, Klein a Sosu, 2023). I ddelio â’r gwendid hon, mae ysgolion bro yn cynnig cymorth i blant, ac yn eu hannog nhw trwy’u daith dysgu. Mae tystiolaeth fod fwy o effaith ar y plant â chyrhaeddiad is blaenorol, (Education Endowment Foundation, 2021). Gwelwn fod ymrwymiad teuluol yn rhan allweddol o’r fodel ysgolion bro gan Lywodraeth Cymru. Bydd hyn yn cael effaith positif ar gyrhaeddiad, ymddygiad, presenoldeb a dyheadau plant, (Llywodraeth Cymru, d.d,a). Wrth i rieni fynychu’r sesiynau, efallai bydd hyn yn cael effaith positif ar gyrhaeddiad eu plant. Yn amlwg, hyd yn oed bydd disgyblion yn colli gwersi i fynychu’r sesiynau, mae’r prosiect yn seiliedig ar ddatblygu sgiliau llythrennedd plant a rhieni. Bydd y plant dal yn elwa’n academaidd o’r sesiynau.

I gyfeirio at gyfleoedd allanol y prosiect, mae cynnwys rhieni yn addysg eu plant yn hollbwysig. Bydd hyn hefyd yn datblygu ymrwymiad rhieni â’r ysgol. Golyga ymgysylltiad rhieni’r gweithrediad o gynnwys rhieni yn y broses o gefnogi addysg eu plant. Gall hyn cynnwys prosiectau sy’n helpu datblygu sgiliau llythrennedd rhieni. Gwelwn dystiolaeth wrth i rieni gefnogi’u plentyn cyntaf yn yr ysgol, bydd hyn yn elwa’u brodyr a chwiorydd, (Education Endowment Foundation, 2021). Dyma ddatrysiad i’r gwendid taw dim ond disgyblion blwyddyn pump a chwech bydd yn elwa o’r prosiect. Dywed Desforges (2003) fod ymgysylltiad rhieni yn cael effaith positif ar gyrhaeddiad plant yn yr ysgol. Pwysleisia hefyd fod yr effaith yn amlwg o fewn pob dosbarth cymdeithasol a grwpiau ethnig, (Goodall et al., 2011). Gwrthwyneba hyn theori Goodall a Montgomery (2014) fod rhieni o leiafrifoedd ethnig a rhieni sy’n wynebu heriau economaidd yn gweld hi’n anodd ymgysylltu ag addysg eu plant, (Goodall a Montgomery, 2014).

Wrth ystyried bygythiadau allanol y prosiect, mae sefyllfa deuluol disgyblion ffactor enfawr. Mae llawer o dystiolaeth fod amgylchedd plentyn gallu effeithio’u gyrhaeddiad yn yr ysgol. Ffactor enfawr yw amgylchedd teuluol a cartrefol plentyn. Gall strwythur teulu, tlodi ac amodau byw cael effaith negyddol ar amgylchedd cartrefol plentyn, (Lead Academy, 2022). Yn amlwg, os mae materion teuluol gyda phlant, efallai ni fydd eu rhieni yn mynychu’r sesiynau. Dydych ddim gallu dweud hyn yn bendant, felly bydd hyn yn ffactor i asesu wrth i’r sesiynau mynd ymlaen. Bydd rhai materion yn hysbys i’r ysgol, ond fydd rhai ddim, sy’n wneud y data’n annilys. Ffactor sy’n ymwneud â sefyllfa deuluol plant yw plant mewn gofal. Efallai does dim gwarcheidwad cyson yn eu bywyd, felly byddai’n anodd i rywun fynychu’r sesiynau i gynrychioli nhw. Mae tystiolaeth fod plant mewn gofal gallu profiad trafferthion academaidd o ganlyniad i’u fywyd cartrefol, (ISP fostering, 2023). Gall hyn wedyn cael effaith ychwanegol os does neb yn eu cynrychioli nhw yn y sesiynau. Wrth i rieni diffyg ymrwymiad gyda’r ysgol, gall hyn cael effaith negyddol ar iechyd meddwl plentyn. Mae ymgysylltiad rhieni yn dod o werthoedd a dyheadau addysgiadol mae rhieni yn cael am eu hunain a’u phlant, (Desforges a Abouchaar, 2003).

Cysylltiad rhwng bygythiad a gwendid y prosiect hwn yw diffyg diddordeb a chymhelliant disgyblion. Noda Fullarton (2013) fod ymgysylltiad disgyblion yn ganlyniad pwysig yn eu hysgol, (Atanasiu, 2022). Mae risg bydd rhai disgyblion yn gwrthod mynychu’r sesiynau o ganlyniad i ddiffyg diddordeb, ond ffordd i ddatrys hyn yw gwneud yn siŵr rydych yn cymell disgyblion, (Nagashibaevna, 2019). Efallai byddai sbardun diddorol yn cymell plant i gymryd rhan yn y sesiynau. Bydd y plant yn arwain y sesiynau Cymraeg, felly mae pwyslais enfawr iddyn nhw ddangos awydd tuag at y prosiect. Dywed Dislen (2013) dod cymhelliant yn allweddol wrth ddysgu iaith newydd, (Rone et al., 2023). Yn amlwg, ni fydd yr iaith Cymraeg yn iaith newydd i’r disgyblion, ond gall hyn fod yn berthnasol i rieni. Cefnoga Susak (2016) y pwynt hwn gan ddweud bod disgyblion sy’n cymryd rhan mewn gwersi neu weithgareddau gallu ehangu eu gwybodaeth, sef amcan y prosiect hwn, (Rone et al., 2023). I feirniadu theori Bronfenbrenner, gallwch ddadlau fod eu systemau ddim yn berthnasol i bob plentyn oherwydd mae eu sefyllfaoedd yn amrywio. Dydy Bronfenbrenner ddim yn ystyried ffactorau fel dosbarth cymdeithasol disgybl, y fath o deulu maen nhw’n perthyn i neu’u grŵp ethnig, (Tudge et al., 2016).

Wrth adlewyrchu ar fy mhrosiect, rwy’n hyderus fydd yn fuddiol i ddisgyblion yr ysgol yn ogystal â’r rhieni. Mae llawer o lenyddiaeth i gefnogi’r pwysigrwydd o ymgysylltiad rhieni ym mywyd addysgol eu plant. Pwysleisia theori model Epstein (2009) yn gryf fod ymgysylltiad rhieni yn hollbwysig. Mantais enfawr i’r theori yw eu bod yn ystyried sefyllfaoedd teuluol gwahanol, sy’n herio stereoteipiau traddodiadol o ymgysylltiad rhieni, (Bower a Griffin, 2011). Dyma ffactor allweddol i ystyried pan weithredu prosiect cymunedol. Mae pwyslais cryf i ystyried sefyllfa pob disgybl yn y dosbarth. Nod yr aseiniad hwn oedd cynllunio prosiect sy’n cydweithio â’r gymuned. Dewisais i weithio â theulu ddisgyblion yr ysgol. Yn fy marn i, mae teulu plentyn yn hollbwysig i sicrhau datblygiadau effeithiol, felly wrth gynllunio prosiect sy’n cynnwys rhieni, agora hyn cyfle i blant ddatblygu nifer o sgiliau. Safon Professional cyfeiriais at oedd ‘Plant yn arwain dysgu’. Wrth ddefnyddio llais y disgybl ynglŷn â’r ffordd bydden nhw eisiau weithredu’r sesiynau, a’r plant eu hun yn arwain y prosiect, bydd y safon yma’n cael eu bwrw. Safon arall byddaf yn dilyn yw ‘Arwain cydweithwyr, prosiectau a rhaglenni’, (Llywodraeth Cymru, d.d,c). Dyma gyfle arbennig i gynllunio prosiect sydd yn fuddiol i nifer o aelodau cymuned yr ysgol. Felly i gloi, mae nifer o fuddion o gynllunio prosiect cymunedol o fewn yr ysgol. Wrth ystyried y cryfderau a gwendidau, byddwch yn cynllunio prosiect sy’n elwa nifer o agweddau taith dysgu plentyn.

Atodiad A:
	
	HELPGAR
	NIWEIDIOL

	MEWNOL
(o fewn yr ysgol)
	Cryfderau


· Ymrwymiad disgyblion â’r cymuned
· Arbenigedd staff
· Ymrwymiad cymunedol
· Adnoddau yr ysgol








	Gwendidau


· Cymhelliant disgyblion
· Niferoedd yn y PTA a’u ddiddordeb yn y brosiect
· Colli gwersi
· Dim ond disgyblion blwyddyn 5 a 6 bydd yn elwa


	ALLANOL 
(tu allan i’r ysgol)
	Cyfleoedd


· Datblygu ymrwymiad rhieni â’r ysgol
· Cynnwys rhinei yn addysg eu plant
· Cyfnewid diwylliannol
· Cefnogaeth academaidd
· Cydlyniad cymdeithasol
· Modelu rôl










	Bygythiadau


· Cyllid
· Diffyg diddordeb gan disgyblion a rhieni
· Sefyllfa teuluol disgyblion
· Cyfyngiadau amser
· Rhwystr iaith





